શનિવારે વડા પ્રધાન નરેન્દ્ર મોદીએ ભાજપ શાસિત રાજ્યોના મુખ્યપ્રધાનો સાથે બેઠક યોજી હતી. આ બેઠકનું ઉધ્ધાટન ભાજપ અધ્યક્ષ અમિત શાહે કર્યું હતું. મુખ્યપ્રધાનોની એક દિવસીય બેઠકમાં ગરીબ અને ખેડૂતોના કલ્યાણ, મહિલા સશક્તિકરણ, યુવા અને રોજગાર સહિત છ વિષય પર ચર્ચા કરવામાં આવી હતી. મધ્યપ્રદેશના મુખ્યપ્રધાન શિવરાજસિંહ ચૌહાણ, મહારાષ્ટ્રના મુખ્યપ્રધાન દેવેન્દ્ર ફડણવીસ, ઝારખંડના મુખ્યપ્રધાન રઘુવર દાસ અને પક્ષના રાષ્ટ્રીય ઉપાધ્યક્ષ વિપય સહશ્રબુદ્ધે ગરીબ કલ્યાણ એજન્ડા તૈયાર કરશે.